На основу члана 56. Статута Града Ниша („Службени лист Града Ниша“, број 88/2008, 143/2016 и 18/2019), члана 72. Пословника о раду Градског већа Града Ниша („Службени лист Града Ниша“ број 1/2013, 95/2016, 98/2016, 124/2016 и 144/2016) и члана 12. Правилника о поступку припреме, израде и доставе материјала („Службени лист ГрадаНиша“, број 125/2008),

Градско веће Града Ниша, на седници од 25.11.2020. године, доноси

**Р Е Ш Е Њ Е**

**I**Упућује се Предлог одлуке о одређивању праваца пружања државних путева I и II реда који пролазе кроз насељена места на територији Града Ниша председнику Скупштине Града Ниша ради увршћивања у дневни ред седнице Скупштине Града.

**II** За представнике предлагача по овом предлогу на седници Скупштине Града Ниша одређују се Снежана Јовановић, секретарка Секретаријата за комуналне делатности, енергетику и саобраћај Градске управе града Ниша и Небојша Ловић, директор ЈП Дирекција за изградњу града Ниша.

Број: 955-11/2020-03

У Нишу, 25.11.2020. године

**ГРАДСКО ВЕЋЕ ГРАДА НИША**

**ПРЕДСЕДНИЦА**

**Драгана Сотировски**

**О б р а з л о ж е њ е**

Градско веће Града Ниша, на седници одржаној 30.07.2020. године, Решењем, број 556-2/2020-03, утврдило је Предлог одлуке о одређивању праваца пружања државних путева I и II реда који пролазе кроз насељена места на територији Града Ниша. За реализацију овог решења одређен је Секретаријат за комуналне делатности, енергетику и саобраћај Градске управе Града Ниша.

Чланом 6. Закона о путевима („Службени гласник РС“, број 41/18 и 95/18 – други закон) прописано је да се правац, односно промена правца државног пута који пролази кроз насеље, одређује одлуком скупштине јединице локалне самоуправе, по претходно прибављеној сагласности Министарства.

У складу са чланом 6. Закона о путевима, Предлог одлуке о одређивању праваца пружања државних путева I и II реда који пролазе кроз насељена места на територији Града Ниша, достављен је на сагласност Министарству грађевинарства, саобраћаја и инфраструктуре Републике Србије, од стране Секретаријата за комуналне делатности, енергетику и саобраћај Градске управе Града Ниша.

Министарство грађевинарства, саобраћаја и инфраструктуре Републике Србије Решењем, број: 344-08-57506/2020-03 од 20.08.2020. године, дало је сагласност на Предлог одлуке о одређивању праваца пружања државних путева I и II реда који пролазе кроз насељена места на територији Града Ниша.

На основу наведеног, упућује се Скупштини Града Ниша, у даљу процедуру, Предлог одлуке о одређивању праваца пружања државних путева I и II реда који пролазе кроз насељена места на територији Града Ниша.

**ПРЕДСЕДНИЦА**

**Драгана Сотировски**